text: Ekspert i sand: Kom og se
  03 juni 2015 kl. 05.45
  Danmarks største specialist i sand - Dansand i Addit ved Brædstrup - inviterer til Råstoffernes Dag med store maskiner og viden om dyreliv og geologi
  
  Det handler om sand og råstoffer, når Dansand i Addit ved Brædstrup inviterer til Råstoffernes Dag den 13. juni 2015.
  Formålet med dagen er at informere om råstoffer. De færreste ved nok, at hver dansker bruger 12 tons råstoffer hvert år.
  Firmaet tilbyder en række aktiviteter for folk. Såsom rundture med geolog eller med naturvejleder. Eller med en af de ansatte, der viser gæsterne rundt, så man kan opleve en aktiv sandgrav, vaskeri, tørreri, opsætning og lager, fortæller produktchef Peter Svendsen, Dansand.
  Dansand producerer ikke færre end 320.000 tons sand årligt i mere end 20 forskellige sorteringer. Dertil kommer en række specialprodukter. Over en tredjedel af produktionen eksporteres til markeder som Tyskland, Norge, Sverige, England, Frankrig og Polen. Også fjerne markeder som Saudi Arabien, Kuwait og Caribien får produkter fra Dansand.
  Brancheforeningen Danske Råstoffer står bag initiativet.
  